nibzard/narodne-novine-full-text-markdown huggingface dataset:
## Odluka o izmjeni Odluke o osnivanju Vijeća za djecu

### NN 132/2009 (4.11.2009.), Odluka o izmjeni Odluke o osnivanju Vijeća za djecu

132 04.11.2009 Odluka o izmjeni Odluke o osnivanju Vijeća za djecu

VLADA REPUBLIKE HRVATSKE

3233

Na temelju članka 23. stavaka 1. i 3. i članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), Vlada Republike Hrvatske je na sjednici održanoj 30. listopada 2009. godine donijela

ODLUKU

O IZMJENI ODLUKE O OSNIVANJU VIJEĆA ZA DJECU

I.

U Odluci o osnivanju Vijeća za djecu (»Narodne novine«, br. 132/98, 102/2000, 44/2001, 36/2002, 23/2004, 96/2006 i 21/2008), u točki II. alineja 1. mijenja se i glasi:

»– ministar/ica obitelji, branitelja i međugeneracijske solidarnosti, predsjednik/ca Vijeća za djecu,«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 023-03/09-02/23

Urbroj: 5030104-09-1

Zagreb, 30. listopada 2009.

Predsjednica
Jadranka Kosor, dipl. iur., v. r.

Odluka, NN 132/2009-3233
## Odluka o izmjeni Odluke o osnivanju Povjerenstva Vlade Republike Hrvatske za osobe s invaliditetom

### NN 132/2009 (4.11.2009.), Odluka o izmjeni Odluke o osnivanju Povjerenstva Vlade Republike Hrvatske za osobe s invaliditetom

132 04.11.2009 Odluka o izmjeni Odluke o osnivanju Povjerenstva Vlade Republike Hrvatske za osobe s invaliditetom

VLADA REPUBLIKE HRVATSKE

3234

Na temelju članka 23. stavaka 1. i 3. i članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), Vlada Republike Hrvatske je na sjednici održanoj 30. listopada 2009. godine donijela

ODLUKU

O IZMJENI ODLUKE O OSNIVANJU POVJERENSTVA VLADE REPUBLIKE HRVATSKE ZA OSOBE S INVALIDITETOM

I.

U Odluci o osnivanju Povjerenstva Vlade Republike Hrvatske za osobe s invaliditetom (»Narodne novine«, br. 102/2000, 6/2001, 167/2003, 23/2004, 14/2008, 15/2009 i 36/2009), u točki V. alineja 1. mijenja se i glasi:

»– ministar/ica obitelji, branitelja i međugeneracijske solidarnosti, predsjednik/ca Povjerenstva,«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/09-02/06

Urbroj: 5030104-09-5

Zagreb, 30. listopada 2009.

Predsjednica
Jadranka Kosor, dipl. iur., v. r.

Odluka, NN 132/2009-3234
## Odluka o izmjeni Odluke o osnivanju Povjerenstva za praćenje provedbe Nacionalnog programa za Rome

### NN 132/2009 (4.11.2009.), Odluka o izmjeni Odluke o osnivanju Povjerenstva za praćenje provedbe Nacionalnog programa za Rome

132 04.11.2009 Odluka o izmjeni Odluke o osnivanju Povjerenstva za praćenje provedbe Nacionalnog programa za Rome

VLADA REPUBLIKE HRVATSKE

3235

Na temelju članka 23. stavaka 1. i 3. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), Vlada Republike Hrvatske je na sjednici održanoj 30. listopada 2009. godine donijela

ODLUKU

O IZMJENI ODLUKE O OSNIVANJU POVJERENSTVA ZA PRAĆENJE PROVEDBE NACIONALNOG PROGRAMA ZA ROME

I.

U Odluci o osnivanju Povjerenstva za praćenje provedbe Nacionalnog programa za Rome (»Narodne novine«, br. 187/2003, 20/2004, 57/2005 i 14/2008), u točki III. stavku 2. alineja 1. mijenja se i glasi:

»– predsjednik/ca Vlade Republike Hrvatske, predsjednik/ca Povjerenstva,«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 023-03/09-02/06

Urbroj: 5030104-09-1

Zagreb, 30. listopada 2009.

Predsjednica
Jadranka Kosor, dipl. iur., v. r.

Odluka, NN 132/2009-3235
## Odluka o izmjeni Odluke o osnivanju Povjerenstva Vlade Republike Hrvatske za ljudska prava

### NN 132/2009 (4.11.2009.), Odluka o izmjeni Odluke o osnivanju Povjerenstva Vlade Republike Hrvatske za ljudska prava

132 04.11.2009 Odluka o izmjeni Odluke o osnivanju Povjerenstva Vlade Republike Hrvatske za ljudska prava

VLADA REPUBLIKE HRVATSKE

3236

Na temelju članka 23. stavaka 1. i 3. i članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), Vlada Republike Hrvatske je na sjednici održanoj 30. listopada 2009. godine donijela

ODLUKU

O IZMJENI ODLUKE O OSNIVANJU POVJERENSTVA VLADE REPUBLIKE HRVATSKE ZA LJUDSKA PRAVA

I.

U Odluci o osnivanju Povjerenstva Vlade Republike Hrvatske za ljudska prava (»Narodne novine«, br. 40/2000, 59/2004 i 21/2008), u točki IV. stavku 1. alineja 1. mijenja se i glasi:

»– potpredsjednik/ca Vlade Republike Hrvatske kojeg/u odredi Vlada, predsjednik/ca Povjerenstva,«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/09-02/35

Urbroj: 5030104-09-1

Zagreb, 30. listopada 2009.

Predsjednica
Jadranka Kosor, dipl. iur., v. r.

Odluka, NN 132/2009-3236
## Odluka o dopuni Odluke o zabrani novog zapošljavanja državnih službenika i namještenika u tijelima državne uprave

### NN 132/2009 (4.11.2009.), Odluka o dopuni Odluke o zabrani novog zapošljavanja državnih službenika i namještenika u tijelima državne uprave

132 04.11.2009 Odluka o dopuni Odluke o zabrani novog zapošljavanja državnih službenika i namještenika u tijelima državne uprave

VLADA REPUBLIKE HRVATSKE

3237

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), Vlada Republike Hrvatske je na sjednici održanoj 30. listopada 2009. godine donijela

ODLUKU

O DOPUNI ODLUKE O ZABRANI NOVOG ZAPOŠLJAVANJA DRŽAVNIH SLUŽBENIKA I NAMJEŠTENIKA U TIJELIMA DRŽAVNE UPRAVE

I.

U Odluci o zabrani novog zapošljavanja državnih službenika i namještenika u tijelima državne uprave (»Narodne novine«, broj 96/2009), u točki II. dodaje se stavak 2., koji glasi:

»Zabrana se ne odnosi na zapošljavanje državnih službenika koji su neophodni za izvršavanje obveza preuzetih prema Europskoj uniji i ukoliko su za njihovo zapošljavanje osigurana potrebna financijska sredstva.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 100-01/09-02/03

Urbroj: 5030102-09-6

Zagreb, 30. listopada 2009.

Predsjednica
Jadranka Kosor, dipl. iur., v. r.

Odluka, NN 132/2009-3237
## Rješenje o razrješenju potpredsjednika Vlade Republike Hrvatske i ministra gospodarstva, rada i poduzetništva

### NN 132/2009 (4.11.2009.), Rješenje o razrješenju potpredsjednika Vlade Republike Hrvatske i ministra gospodarstva, rada i poduzetništva

VLADA REPUBLIKE HRVATSKE

3238

Na temelju članka 9. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), donosim

RJEŠENJE

O RAZRJEŠENJU POTPREDSJEDNIKA VLADE REPUBLIKE HRVATSKE I MINISTRA GOSPODARSTVA, RADA I PODUZETNIŠTVA

Razrješuje se DAMIR POLANČEC dužnosti potpredsjednika Vlade Republike Hrvatske i ministra gospodarstva, rada i poduzetništva, na osobni zahtjev.

Klasa: 080-02/09-02/268

Urbroj: 50304/2-09-01

Zagreb, 30. listopada 2009.

Predsjednica
Jadranka Kosor, dipl. iur., v. r.

Ostalo, NN 132/2009-3238
## Obvezatne upute broj II - o obrascima za postupak kandidiranja

### NN 132/2009 (4.11.2009.), Obvezatne upute broj II - o obrascima za postupak kandidiranja

**DRŽAVNO IZBORNO POVJERENSTVO REPUBLIKE HRVATSKE**

3240

Na temelju članka 22. točke 3. Zakona o izboru predsjednika Republike Hrvatske (»Narodne novine«, broj 22/92., 42/92 – ispr., 71/97., 69/04. i 99/04. – ispr.) Državno izborno povjerenstvo Republike Hrvatske utvrđuje

OBVEZATNE UPUTE BROJ II

OBRASCI ZA POSTUPAK KANDIDIRANJA

1. Postupak kandidiranja za predsjednika Republike Hrvatske obavljat će se isključivo na obrascima propisanim ovim Obvezatnim uputama.

2. Obrasci iz točke 1. ovih Obvezatnih uputa nosit će oznaku OP.

3. Ako za pojedine radnje ovim Obvezatnim uputama nije propisan odgovarajući obrazac, Državno izborno povjerenstvo Republike Hrvatske odredit će sadržaj i oblik obrasca sukladno odredbama Zakona o izboru predsjednika Republike Hrvatske, kada je to neophodno za provedbu odgovarajuće izborne radnje.

4. Obrasci za postupak kandidiranja su:

– OP-1 – Prijedlog kandidatkinje/kandidata za predsjednicu/predsjednika Republike Hrvatske,

– OP-2 – Popis birača koji podržavaju kandidaturu za predsjednicu/predsjednika Republike Hrvatske,

– OP-3 – Očitovanje o prihvaćanju kandidature za predsjednicu/predsjednika Republike Hrvatske,

– OP-4 – Očitovanje političke stranke da je kandidatkinja/kandidat za predsjednicu/predsjednika Republike Hrvatske predložena/predložen na način predviđen njenim Statutom, odnosno posebnom odlukom donesenom na temelju Statuta.

5. Oznake, nazivi i sadržaj obrazaca sastavni su dio ovih Obvezatnih uputa.

6. Ove Obvezatne upute stupaju na snagu danom objave u »Narodnim novinama«.

Klasa: 013-04/09-03/02

Urbroj: 507-09-01

Zagreb, 31. listopada 2009.

Predsjednik
Branko Hrvatin, dipl. iur., v. r.

[**OBRASCI ZA POSTUPAK KANDIDIRANJA**](dodatni/404605.pdf)

Uputa, NN 132/2009-3240
## Rješenje kojim se daje suglasnost na Pravilnik o izmjeni Pravilnika o izboru osiguravajućeg društva i postupku zatvaranja osobnog računa

### NN 132/2009 (4.11.2009.), Rješenje kojim se daje suglasnost na Pravilnik o izmjeni Pravilnika o izboru osiguravajućeg društva i postupku zatvaranja osobnog računa

132 04.11.2009 Rješenje kojim se daje suglasnost na Pravilnik o izmjeni Pravilnika o izboru osiguravajućeg društva i postupku zatvaranja osobnog računa

HRVATSKA AGENCIJA ZA NADZOR FINANCIJSKIH USLUGA

3244

Na temelju odredbi članka 15. točka 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te odredbi članka 50. stavak 5. i članka 51. stavka 4. Zakona o mirovinskim osiguravajućim društvima i isplati mirovina na temelju individualne kapitalizirane štednje (»Narodne novine« broj 106/99, 63/00 i 107/07), Uprava Hrvatske agencije za nadzor financijskih usluga, na zahtjev Središnjeg registra osiguranika, Zagreb, Gajeva 5, na sjednici održanoj 29. listopada 2009. donijela je

RJEŠENJE

I. Daje se suglasnost na Pravilnik o izmjeni Pravilnika o izboru osiguravajućeg društva i postupku zatvaranja osobnog računa, koji je Hrvatskoj agenciji za nadzor financijskih usluga dostavio Središnji registar osiguranika, Zagreb, Gajeva 5, aktom klase: UP/I-140-01/09-34/2, urbroja: 353-112-09-1 od 7. listopada 2009. godine.

II. Izreka ovog rješenja objavit će se u »Narodnim novinama«.

Klasa:UP/I-140-01/09-34/2

Urbroj: 326-112-09-4

Zagreb, 29. listopada 2009.

Zamjenik predsjednika Uprave
Ivo Šulenta, v. r.

Rješenje, NN 132/2009-3244
## Rješenje kojim se društvu Euro posredovanje d.o.o. za posredovanje u osiguranju i reosiguranju, Zagreb, daje dozvola za obavljanje poslova posredovanja u osiguranju i reosiguranju

### NN 132/2009 (4.11.2009.), Rješenje kojim se društvu Euro posredovanje d.o.o. za posredovanje u osiguranju i reosiguranju, Zagreb, daje dozvola za obavljanje poslova posredovanja u osiguranju i reosiguranju

132 04.11.2009 Rješenje kojim se društvu Euro posredovanje d.o.o. za posredovanje u osiguranju i reosiguranju, Zagreb, daje dozvola za obavljanje poslova posredovanja u osiguranju i reosiguranju

HRVATSKA AGENCIJA ZA NADZOR FINANCIJSKIH USLUGA

3245

Na temelju odredbi članka 15. stavak 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 254. stavak 2, članka 253. stavak 2, i članka 260. stavak 1. točka 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Vladimira Mihelja iz Zagreba, Bijenik 133, osnivača društva EURO POSREDOVANJE d.o.o. za posredovanje u osiguranju i reosiguranju, »u osnivanju«, Zagreb, za izdavanje dozvole za obavljanje poslova posredovanja u osiguranju i reosiguranju, na sjednici održanoj 29. listopada 2009. donijela je

RJEŠENJE

I. Društvu EURO POSREDOVANJE d.o.o. za posredovanje u osiguranju i reosiguranju, Zagreb, daje se dozvola za obavljanje poslova posredovanja u osiguranju i reosiguranju.

II. Društvo EURO POSREDOVANJE d.o.o. za posredovanje u osiguranju i reosiguranju, Zagreb, dužno je poslove posredovanja u osiguranju i reosiguranju obavljati kao isključivu djelatnost.

III. Društvo EURO POSREDOVANJE d.o.o. za posredovanje u osiguranju i reosiguranju, Zagreb, dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

IV. Izreka ovog rješenja objavit će se u »Narodnim novinama«.

Klasa UP/I-453-02/09-37/72

Urbroj: 326-112-09-5

Zagreb, 29. listopada 2009.

Zamjenik predsjednika Uprave
Ivo Šulenta, v. r.

Rješenje, NN 132/2009-3245
## Rješenje kojim se daje suglasnost društvu za upravljanje investicijskim fondovima SL Invest d.o.o., Zagreb, na imenovanje člana Uprave društva Darje Orožim iz Celja, Republika Slovenija

### NN 132/2009 (4.11.2009.), Rješenje kojim se daje suglasnost društvu za upravljanje investicijskim fondovima SL Invest d.o.o., Zagreb, na imenovanje člana Uprave društva Darje Orožim iz Celja, Republika Slovenija

132 04.11.2009 Rješenje kojim se daje suglasnost društvu za upravljanje investicijskim fondovima SL Invest d.o.o., Zagreb, na imenovanje člana Uprave društva Darje Orožim iz Celja, Republika Slovenija

HRVATSKA AGENCIJA ZA NADZOR FINANCIJSKIH USLUGA

3246

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 27. Zakona o investicijskim fondovima (»Narodne novine«, broj 150/05), i članaka 3. i 4. Pravilnika o uvjetima za obavljanje poslova članova uprave društva za upravljanje investicijskim fondovima (»Narodne novine«, broj 29/06 i 130/08), Hrvatska agencija za nadzor financijskih usluga, odlučujući o zahtjevu društva SL Invest d.o.o., iz Zagreba, Vončinina 2, u predmetu izdavanja suglasnosti za imenovanje člana Uprave društva Darje Orožim iz Celja, Ipavčeva 4b, Republika Slovenija, na temelju odluke Uprave na sjednici održanoj 29. listopada 2009., donijela je:

RJEŠENJE

1. Daje se suglasnost društvu za upravljanje investicijskim fondovima SL Invest d.o.o., Zagreb, Vončinina 2, na imenovanje člana Uprave društva Darje Orožim iz Celja, Ipavčeva 4b, Republika Slovenija.

2. Izreka ovoga rješenja objavit će se u »Narodnim novinama«.

Klasa: UP/I-451-04/09-05/24

Urbroj: 326-113-9-07

Zagreb, 29. listopada 2009.

Zamjenik predsjednika Uprave
Ivo Šulenta, v. r.

Rješenje, NN 132/2009-3246
## Odluka o raspisivanju dopunskim izbora za zamjenike općinskih načelnika, gradonačelnika i župana

### NN 133/2009 (5.11.2009.), Odluka o raspisivanju dopunskim izbora za zamjenike općinskih načelnika, gradonačelnika i župana

VLADA REPUBLIKE HRVATSKE

3248

Na temelju članaka 20. i 22. Ustavnog zakona o pravima nacionalnih manjina (»Narodne novine« broj 155/2002), članka 30. stavka 2. Zakona o Vladi Republike Hrvatske (Narodne novine, br. 101/98, 15/2000, 117/2001, 199/2003, 30/2004 i 77/2009), članka 6. stavka 2. Zakona o izborima općinskih načelnika, gradonačelnika, župana i gradonačelnika Grada Zagreba (»Narodne novine«, br. 109/2007 i 125/2008) i članka 41. stavaka 3., 4., 5. i 6. Zakona o lokalnoj i područnoj (regionalnoj) samoupravi (»Narodne novine«, br. 33/2001, 60/2001 – vjerodostojno tumačenje, 129/2005, 109/2007, 125/2008 i 36/2009), Vlada Republike Hrvatske je na sjednici održanoj 5. studenoga 2009. godine donijela

ODLUKU

O RASPISIVANJU DOPUNSKIH IZBORA ZA ZAMJENIKE OPĆINSKIH NAČELNIKA, GRADONAČELNIKA I ŽUPANA

I.

Raspisuju se dopunski izbori za zamjenike općinskih načelnika, gradonačelnika i župana izabranih na redovnim izborima održanim 2009. godine, iz reda pripadnika nacionalnih manjina, kako slijedi:

1. SISAČKO-MOSLAVAČKA ŽUPANIJA

Grad Glina

– Za zamjenika gradonačelnika – predstavnik srpske nacionalne manjine

Općina Topusko

– Za zamjenika općinskog načelnika – predstavnik srpske nacionalne manjine

2. KARLOVAČKA ŽUPANIJA

– Za zamjenika župana – predstavnik srpske nacionalne manjine

3. VUKOVARSKO-SRIJEMSKA ŽUPANIJA

Općina Tompojevci

– Za zamjenika općinskog načelnika – predstavnik rusinske ili srpske nacionalne manjine

II.

Za dan provedbe dopunskih izbora određuje se nedjelja, 6. prosinca 2009. godine.

III.

Na dopunske izbore za zamjenike općinskih načelnika, gradonačelnika i župana iz reda pripadnika nacionalnih manjina i pripadnika hrvatskog naroda primjenjuje se Odluka o određivanju visine naknade troškova izborne promidžbe za izbor općinskih načelnika, gradonačelnika, župana i gradonačelnika Grada Zagreba i njihovih zamjenika (»Narodne novine«, broj 48/2009).

IV.

Ova Odluka stupa na snagu danom objave u »Narodnim novinama«.

Klasa: 013-03/09-01/06

Urbroj: 5030106-09-3

Zagreb, 5. studenoga 2009.

Predsjednica
Jadranka Kosor, dipl. iur., v. r.

Odluka, NN 133/2009-3248
## Odluka o utvrđivanju visine naknade troškova izborne promidžbe za izbor predsjednika Republike Hrvatske

### NN 133/2009 (5.11.2009.), Odluka o utvrđivanju visine naknade troškova izborne promidžbe za izbor predsjednika Republike Hrvatske

133 05.11.2009 Odluka o utvrđivanju visine naknade troškova izborne promidžbe za izbor predsjednika Republike Hrvatske

VLADA REPUBLIKE HRVATSKE

3249

Na temelju članka 16. Zakona o izboru predsjednika Republike Hrvatske (»Narodne novine«, br. 22/92, 42/92, 71/97 i 69/2004), Vlada Republike Hrvatske je na sjednici održanoj 5. studenoga 2009. godine donijela

ODLUKU

O UTVRĐIVANJU VISINE NAKNADE TROŠKOVA IZBORNE PROMIDŽBE ZA IZBOR PREDSJEDNIKA REPUBLIKE HRVATSKE

I.

Kandidat za predsjednika Republike Hrvatske koji na izborima dobije najmanje 10% glasova, ima pravo na naknadu troškova izborne promidžbe u svakom izbornom krugu u iznosu od 250.000,00 kuna.

II.

Pravo na naknadu troškova izborne promidžbe kandidati ostvaruju nakon objave rezultata izbora od strane Državnog izbornog povjerenstva Republike Hrvatske.

III.

Ova Odluka stupa na snagu danom objave u »Narodnim novinama«.

Klasa: 013-03/09-01/08

Urbroj: 5030109-09-1

Zagreb, 5. studenoga 2009.

Predsjednica
Jadranka Kosor, dipl. iur., v. r

Odluka, NN 133/2009-3249
## Odluka o izmjenama Odluke o osnivanju Povjerenstva za imovinu Vlade Republike Hrvatske i povjeravanja tom Povjerenstvu poslova upravljanja i raspolaganja imovinom Republike Hrvatske

### NN 133/2009 (5.11.2009.), Odluka o izmjenama Odluke o osnivanju Povjerenstva za imovinu Vlade Republike Hrvatske i povjeravanja tom Povjerenstvu poslova upravljanja i raspolaganja imovinom Republike Hrvatske

133 05.11.2009 Odluka o izmjenama Odluke o osnivanju Povjerenstva za imovinu Vlade Republike Hrvatske i povjeravanja tom Povjerenstvu poslova upravljanja i raspolaganja imovinom Republike Hrvatske

VLADA REPUBLIKE HRVATSKE

3250

Na temelju članka 10. i članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), Vlada Republike Hrvatske je na sjednici održanoj 30. listopada 2009. godine donijela

ODLUKU

O IZMJENAMA ODLUKE O OSNIVANJU POVJERENSTVA ZA IMOVINU VLADE REPUBLIKE HRVATSKE I POVJERAVANJA TOM POVJERENSTVU POSLOVA UPRAVLJANJA I RASPOLAGANJA IMOVINOM REPUBLIKE HRVATSKE

I.

U Odluci o osnivanju Povjerenstva za imovinu Vlade Republike Hrvatske i povjeravanja tom Povjerenstvu poslova upravljanja i raspolaganja imovinom Republike Hrvatske (»Narodne novine«, br. 21/2004, 30/2005, 21/2006, 13/2008, 27/2008, 121/2008 i 102/2009), u točki I. stavku 2. podtočka 2. mijenja se i glasi:

»2. Marina Matulović Dropulić, ministrica zaštite okoliša, prostornog uređenja i graditeljstva – zamjenica predsjednice;«.

Podtočka 11. briše se.

Dosadašnja podtočka 12. postaje podtočka 11.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/09-02/28
Urbroj: 5030109-09-03
Zagreb, 30. listopada 2009.

Predsjednica
Jadranka Kosor, dipl. iur., v. r.

Odluka, NN 133/2009-3250
## Obvezatne upute DLSN II/A

### NN 133/2009 (5.11.2009.), Obvezatne upute DLSN II/A

133 05.11.2009 Obvezatne upute DLSN II/A

DRŽAVNO IZBORNO POVJERENSTVO REPUBLIKE HRVATSKE

3254

Na temelju članka 40. Zakona o izborima općinskih načelnika, gradonačelnika, župana i gradonačelnika Grada Zagreba (»Narodne novine« broj 109/07. i 125/08., dalje: Zakon) te članka 30. stavka 1. Zakona o izborima članova predstavničkih tijela jedinica lokalne i područne (regionalne) samouprave (»Narodne novine« broj 44/05. – pročišćeni tekst i 109/07.) Državno izborno povjerenstvo Republike Hrvatske propisuje

OBVEZATNE UPUTE DLSN II/A

I. U dopunskim izborima za zamjenike općinskih načelnika, gradonačelnika i župana raspisanim Odlukom Vlade Republike Hrvatske od 5. studenoga 2009. primjenjivat će se:

1. Obvezatne upute DLSN II o obrascima za postupak kandidiranja na dopunskim izborima za zamjenike općinskih načelnika, gradonačelnika i župana.

II. Ove Obvezatne upute stupaju na snagu danom objave u »Narodnim novinama«.

Klasa: 013-05/09-03/04

Urbroj: 507-09-02

Zagreb, 5. studenoga 2009.

Predsjednik
Branko Hrvatin, dipl. iur., v. r.

Uputa, NN 133/2009-3254
## Uredbu o Uredu predsjednika Republike Hrvatske po prestanku obnašanja dužnosti

### NN 134/2009 (9.11.2009.), Uredbu o Uredu predsjednika Republike Hrvatske po prestanku obnašanja dužnosti

134 09.11.2009 Uredbu o Uredu predsjednika Republike Hrvatske po prestanku obnašanja dužnosti

VLADA REPUBLIKE HRVATSKE

3256

Na temelju članka 29. stavka 1. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), a u vezi s člancima 3. i 4. Zakona o posebnim pravima predsjednika Republike Hrvatske po prestanku obnašanja dužnosti (»Narodne novine«, broj 105/2004), Vlada Republike Hrvatske je na sjednici održanoj 30. listopada 2009. godine, donijela

UREDBU

O UREDU PREDSJEDNIKA REPUBLIKE HRVATSKE PO PRESTANKU OBNAŠANJA DUŽNOSTI

Članak 1.

Ovom se Uredbom osniva Ured predsjednika Republike Hrvatske po prestanku obnašanja dužnosti (u daljnjem tekstu: Predsjednik), te se uređuje djelokrug i druga pitanja od važnosti za rad Ureda.

Članak 2.

Naziv Ureda je Ured predsjednika Republike Hrvatske po prestanku obnašanja dužnosti (u daljnjem tekstu: Ured).

Sjedište Ureda je u Zagrebu.

Članak 3.

Ured kao stručna služba, obavlja službeničke, administrativne i ostale poslove isključivo za potrebe Predsjednika.

Poslove iz stavka 1. ovoga članka obavljaju dva državna službenika.

Članak 4.

Državni službenici iz članka 3. ove Uredbe preuzimaju se, uz suglasnost Predsjednika, iz Ureda predsjednika Republike Hrvatske, tijela državne uprave, stručne službe Hrvatskog sabora, stručne službe i ureda Vlade Republike Hrvatske ili drugih tijela koja se osnivaju za obavljanje državne službe.

Iznimno, državni službenici iz članka 3. ove Uredbe mogu se primiti u državnu službu i putem javnog natječaja u skladu s propisima o državnim službenicima.

Na državne službenike iz članka 3. ove Uredbe primjenjuje se Zakon o državnim službenicima.

Članak 5.

Radom Ureda upravlja Predsjednik koji u odnosu na državne službenike u Uredu ima prava i ovlasti čelnika tijela državne uprave.

Članak 6.

Sredstva za rad Ureda osiguravaju se u državnom proračunu Republike Hrvatske.

Članak 7.

Ured za opće poslove Hrvatskoga sabora i Vlade Republike Hrvatske obavlja za potrebe Ureda normativne, financijske, računovodstvene, kadrovske i druge opće poslove.

Ured za opće poslove Hrvatskoga sabora i Vlade Republike Hrvatske dužan je sve troškove koji proizlaze iz obavljanja poslova Ureda financijski i knjigovodstveno odvojeno pratiti te Uredu, temeljem zakonskih propisa, periodično podnositi izvješća.

Članak 8.

Nazivi radnih mjesta državnih službenika iz članka 3. ove Uredbe, stručni i drugi uvjeti, za raspored na radna mjesta, opis poslova koji se obavljaju na tim radnim mjestima, uredit će se Pravilnikom o unutarnjem redu.

Pravilnik iz stavka 1. ovoga članka Predsjednik će donijeti u roku od 15 dana od dana stupanja na snagu ove Uredbe.

Članak 9.

Ova Uredba objavit će se u »Narodnim novinama« i stupa na snagu danom isteka mandata Predsjednika Republike Hrvatske.

Klasa: 020-01/09-01/01

Urbroj: 5030109-09-1

Zagreb, 30. listopada 2009.

Predsjednica
Jadranka Kosor, dipl. iur., v. r.

Uredba, NN 134/2009-3256
## Naredba o izmjeni Naredbe o vrsti, obliku i načinu postavljanja državnih ovjernih oznaka koje se rabe kod ovjeravanja zakonitih mjerila, oznaka za označivanje mjerila, oznaka koje rabe ovlašteni servisi te ovjernih isprava

### NN 134/2009 (9.11.2009.), Naredba o izmjeni Naredbe o vrsti, obliku i načinu postavljanja državnih ovjernih oznaka koje se rabe kod ovjeravanja zakonitih mjerila, oznaka za označivanje mjerila, oznaka koje rabe ovlašteni servisi te ovjernih isprava

DRŽAVNI ZAVOD ZA MJERITELJSTVO

3262

Na temelju članka 8. stavka 5., članka 18. stavka 4., članka 21. stavka 6., članka 26. stavka 2. i članka 27. stavka 2. Zakona o mjeriteljstvu (»Narodne novine« br. 163/03, 194/03 i 111/07), ravnatelj Državnog zavoda za mjeriteljstvo donosi

NAREDBU

O IZMJENI NAREDBE O VRSTI, OBLIKU I NAČINU POSTAVLJANJA DRŽAVNIH OVJERNIH OZNAKA KOJE SE RABE KOD OVJERAVANJA ZAKONITIH MJERILA, OZNAKA ZA OZNAČIVANJE MJERILA, OZNAKA KOJE RABE OVLAŠTENI SERVISI TE OVJERNIH ISPRAVA

I.

U Naredbi o vrsti, obliku i načinu postavljanja državnih ovjernih oznaka koje se rabe kod ovjeravanja zakonitih mjerila, oznaka za označivanje mjerila, oznaka koje rabe ovlašteni servisi te ovjernih isprava (»Narodne novine« br. 113/09), u točki II, podtočka 2a), stavak 2. mijenja se i glasi:

»Godišnjom ovjernom oznakom ovjeravatelj označava mjerilo koje je zadovoljilo mjeriteljske i tehničke zahtjeve, a stavlja se na sve vrste mjerila, osim na mjerila koja podliježu samo prvom ovjeravanju, metre za tekstil, mjerila električne energije, vodomjere, plinomjere, utege i mjerila koja se rabe u takvim uvjetima u kojima može doći do oštećenja ove oznake, ako odobrenjem tipa mjerila ili drugim propisom nije određen drugačiji način označavanja.«

II.

Ova Naredba stupa na snagu osmog dana od dana objave u »Narodnim novinama«.

Klasa: 011-02/09-02/17

Urbroj: 558-01/1-09-7

Zagreb, 27. listopada 2009.

Ravnatelj
mr. sc. Krešimir Buntak, v. r.

Naredba, NN 134/2009-3262
## Obvezatne upute broj DLS-III o obrascima za provedbu dopunskih izbora za članove predstavničkih tijela jedinica lokalne i područne (regionalne) samouprave

### NN 134/2009 (9.11.2009.), Obvezatne upute broj DLS-III o obrascima za provedbu dopunskih izbora za članove predstavničkih tijela jedinica lokalne i područne (regionalne) samouprave

DRŽAVNO IZBORNO POVJERENSTVO

3265

Na temelju članka 10. stavka 1. i članka 30. stavka 1. Zakona o izboru članova predstavničkih tijela jedinica lokalne i područne (regionalne) samouprave (»Narodne novine«, br. 44/05. – pročišćeni tekst i 109/07. – dalje: Zakon), Državno izborno povjerenstvo Republike Hrvatske propisuje

OBVEZATNE UPUTE BROJ DLS-III

O OBRASCIMA ZA PROVEDBU DOPUNSKIH IZBORA ZA ČLANOVE PREDSTAVNIČKIH TIJELA JEDINICA LOKALNE I PODRUČNE (REGIONALNE) SAMOUPRAVE

1. Uz obrasce za provedbu dopunskih izbora propisane Obvezatnim uputama DLS-II (»Narodne novine« broj 128/09) propisuju se i sljedeći obrasci:

• DLS 4 – Izjava o prihvaćanju dužnosti članice/člana tijela za provođenje dopunskih izbora,

• DLS 5 – Rješenje o određivanju biračkih mjesta,

• DLS 6 – Rješenje o imenovanju biračkog odbora,

• DLS 7 – Glasački listić,

• DLS 8 – Zapisnik o radu biračkog odbora za izbor predstavnika nacionalne manjine u općinsko/gradsko vijeće,

• DLS 9 – Zapisnik o radu općinskog/gradskog izbornog povjerenstva za izbor predstavnika nacionalne manjine u općinsko/gradsko vijeće,

• DLS 10 – Zapisnik o radu biračkog odbora za izbor predstavnika nacionalne manjine u županijsku skupštinu,

• DLS 11 – Zapisnik o radu općinskog/gradskog izbornog povjerenstva za izbor predstavnika nacionalne manjine u županijsku skupštinu,

• DLS 12 – Zapisnik o radu županijskog izbornog povjerenstva za izbor predstavnika nacionalne manjine u županijsku skupštinu

2. Ove Obvezatne upute objavit će se u »Narodnim novinama«, a stupaju na snagu danom objave.

Klasa: 013-06/09-03/06

Urbroj: 507-09-01

Zagreb, 6. studenoga 2009.

Predsjednik
Branko Hrvatin, dipl. iur., v. r.

[**OBRASCI**](dodatni/404705.pdf)

Uputa, NN 134/2009-3265
## Obvezatne upute broj DLSN III o obrascima za postupak izbora za zamjenike općinskih načelnika, gradonačelnika i župana

### NN 134/2009 (9.11.2009.), Obvezatne upute broj DLSN III o obrascima za postupak izbora za zamjenike općinskih načelnika, gradonačelnika i župana

DRŽAVNO IZBORNO POVJERENSTVO

3266

Na temelju članka 40., 48. i 51. Zakona o izborima općinskih načelnika, gradonačelnika, župana i gradonačelnika Grada Zagreba (»Narodne novine« broj 109/07 i 125/08) te članka 30. stavak 1. Zakona o izboru članova predstavničkih tijela jedinica lokalne i područne (regionalne) samouprave (»Narodne novine« broj 44/05 – pročišćeni tekst i 109/07), Državno izborno povjerenstvo Republike Hrvatske propisuje

OBVEZATNE UPUTE BROJ DLSN III

O OBRASCIMA ZA POSTUPAK IZBORA ZA ZAMJENIKE OPĆINSKIH NAČELNIKA, GRADONAČELNIKA I ŽUPANA

1. Provođenje dopunskih izbora za zamjenike općinskih načelnika, gradonačelnika i župana izabranih na redovnim izborima održanim 2009. godine, iz reda pripadnika nacionalnih manjina i pripadnika hrvatskog naroda obavljat će se na obrascima propisanim ovim Obvezatnim uputama.

2. Obrasci iz točke 1. ovih Obvezatnih uputa nose oznake DLSN.

3. Ako za pojedine radnje u postupku provođenja dopunskih izbora nije obvezatnim uputama utvrđen odgovarajući obrazac, Državno izborno povjerenstvo Republike Hrvatske će, kada je to neophodno za provođenje odgovarajuće izborne radnje, odrediti sadržaj i oblik obrasca u skladu s odredbama Zakona.

4. Obrasci za postupak izbora su:

• DLSN – 4 Glasački listić za izbor zamjenika općinskog načelnika, gradonačelnika ili župana iz reda pripadnika nacionalne manjine

• DLSN – 5 Glasački listić za izbor općinskog načelnika/gradonačelnika iz reda pripadnika hrvatskog naroda

• DLSN – 6 Zapisnik o radu biračkog odbora za izbor zamjenika općinskog načelnika/gradonačelnika

• DLSN – 7 Zapisnik o radu biračkog odbora za izbor zamjenika župana

• DLSN – 8 Zapisnik o radu općinskog/gradskog izbornog povjerenstva za izbor zamjenika općinskog načelnika/gradonačelnika

• DLSN – 9 Zapisnik o radu općinskog/gradskog izbornog povjerenstva za izbor zamjenika župana

• DLSN – 10 Zapisnik o radu županijskog izbornog povjerenstva za izbor zamjenika župana.

5. Oznake, nazivi i sadržaj obrazaca sastavni su dio ovih Obvezatnih uputa.

6. Ove Obvezatne upute stupaju na snagu danom objave u »Narodnim novinama«.

Klasa: 013-05/09-03/05

Urbroj: 507-09-01

Zagreb, 6. studenoga 2009.

Predsjednik
Branko Hrvatin, dipl. iur., v. r.

[**OBRASCI**](dodatni/404729.pdf)

Uputa, NN 134/2009-3266
## Rješenje o razrješenju državnog tajnika Ministarstva mora, prometa i infrastrukture

### NN 135/2009 (11.11.2009.), Rješenje o razrješenju državnog tajnika Ministarstva mora, prometa i infrastrukture

VLADA REPUBLIKE HRVATSKE

3268

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 40. stavka 1. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007), Vlada Republike Hrvatske je na sjednici održanoj 5. studenoga 2009. godine donijela

RJEŠENJE

O RAZRJEŠENJU DRŽAVNOG TAJNIKA MINISTARSTVA MORA, PROMETA I INFRASTRUKTURE

Razrješuje se ZDRAVKO LIVAKOVIĆ dužnosti državnog tajnika Ministarstva mora, prometa i infrastrukture, na osobni zahtjev.

Klasa: 080-02/09-02/271

Urbroj: 50304/2-09-01

Zagreb, 5. studenoga 2009.

Predsjednica
Jadranka Kosor, dipl. iur., v. r.

Rješenje, NN 135/2009-3268
## Rješenje o razrješenju državnog tajnika Ministarstva gospodarstva, rada i poduzetništva

### NN 135/2009 (11.11.2009.), Rješenje o razrješenju državnog tajnika Ministarstva gospodarstva, rada i poduzetništva

135 11.11.2009 Rješenje o razrješenju državnog tajnika Ministarstva gospodarstva, rada i poduzetništva

VLADA REPUBLIKE HRVATSKE

3269

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 40. stavka 1. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007), Vlada Republike Hrvatske je na sjednici održanoj 5. studenoga 2009. godine donijela

RJEŠENJE

O RAZRJEŠENJU DRŽAVNOG TAJNIKA MINISTARSTVA GOSPODARSTVA, RADA I PODUZETNIŠTVA

Razrješuje se MILJENKO PAVLAKOVIĆ dužnosti državnog tajnika Ministarstva gospodarstva, rada i poduzetništva, s danom 1. studenoga 2009., radi odlaska na novu dužnost.

Klasa: 080-02/09-02/279

Urbroj: 50304/2-09-01

Zagreb, 5. studenoga 2009.

Predsjednica
Jadranka Kosor, dipl. iur., v. r.

Rješenje, NN 135/2009-3269
## Rješenje o razrješenju dijela članova Upravnog odbora Umirovljeničkog fonda

### NN 135/2009 (11.11.2009.), Rješenje o razrješenju dijela članova Upravnog odbora Umirovljeničkog fonda

135 11.11.2009 Rješenje o razrješenju dijela članova Upravnog odbora Umirovljeničkog fonda

VLADA REPUBLIKE HRVATSKE

3270

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 14. stavka 2. Zakona o Umirovljeničkom fondu (»Narodne novine«, br. 93/2005 i 41/2007), Vlada Republike Hrvatske je na sjednici održanoj 5. studenoga 2009. godine donijela

RJEŠENJE

O RAZRJEŠENJU DIJELA ČLANOVA UPRAVNOG ODBORA UMIROVLJENIČKOG FONDA

Razrješuju se dužnosti članovi Upravnog odbora Umirovljeničkog fonda:

– SILVANO HRELJA

– DOROTEA MUIĆ

– STJEPAN KRAJAČIĆ

– RUDOLF ČURČIĆ

– MARIJAN ŽIVKOVIĆ.

Klasa: 080-02/09-02/280

Urbroj : 50304/2-09-01

Zagreb, 5. studenoga 2009.

Predsjednica
Jadranka Kosor, dipl. iur., v. r.

Rješenje, NN 135/2009-3270
## Rješenje o imenovanju dijela članova Upravnog odbora Umirovljeničkog fonda

### NN 135/2009 (11.11.2009.), Rješenje o imenovanju dijela članova Upravnog odbora Umirovljeničkog fonda

135 11.11.2009 Rješenje o imenovanju dijela članova Upravnog odbora Umirovljeničkog fonda

VLADA REPUBLIKE HRVATSKE

3271

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 14. stavka 2. Zakona o Umirovljeničkom fondu (»Narodne novine«, br. 93/2005 i 41/2007), Vlada Republike Hrvatske je na sjednici održanoj 5. studenoga 2009. godine donijela

RJEŠENJE

O IMENOVANJU DIJELA ČLANOVA UPRAVNOG ODBORA UMIROVLJENIČKOG FONDA

Za članove Upravnog odbora Umirovljeničkog fonda, imenuju se:

– VLADIMIR ŠTENGL

– MARIJA BAJT

– LUKA KRZNARIĆ

– MIHOVIL RISMONDO

– JOSIP HRALA.

Klasa: 080-02/09-01/279

Urbroj: 50304/2-09-01

Zagreb, 5. studenoga 2009.

Predsjednica
Jadranka Kosor, dipl. iur., v. r.

Rješenje, NN 135/2009-3271
## Rješenje o razrješenju predsjednice i članova Upravnog vijeća Agencije za regionalni razvoj Republike Hrvatske

### NN 135/2009 (11.11.2009.), Rješenje o razrješenju predsjednice i članova Upravnog vijeća Agencije za regionalni razvoj Republike Hrvatske

135 11.11.2009 Rješenje o razrješenju predsjednice i članova Upravnog vijeća Agencije za regionalni razvoj Republike Hrvatske

VLADA REPUBLIKE HRVATSKE

3272

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 7. stavka 2. Uredbe o osnivanju Agencije za regionalni razvoj Republike Hrvatske (»Narodne novine«, broj 155/2008), Vlada Republike Hrvatske je na sjednici održanoj 5. studenoga 2009. godine donijela

RJEŠENJE

O RAZRJEŠENJU PREDSJEDNICE I ČLANOVA UPRAVNOG VIJEĆA AGENCIJE ZA REGIONALNI RAZVOJ REPUBLIKE HRVATSKE

1. Razrješuje se GABRIJELA KRASIĆ dužnosti predsjednice Upravnog vijeća Agencije za regionalni razvoj Republike Hrvatske.

2. Razrješuju se dužnosti članovi Upravnog vijeća Agencije za regionalni razvoj Republike Hrvatske:

– mr. sc. DANIJEL ŽAMBOKI

– mr. sc. KREŠIMIR DRAGIĆ.

Klasa: 080-02/09-02/281

Urbroj: 50304/2-09-01

Zagreb, 5. studenoga 2009.

Predsjednica
Jadranka Kosor, dipl. iur., v. r.

Rješenje, NN 135/2009-3272
## Rješenje o imenovanju predsjednika i članova Upravnog vijeća Agencije za regionalni razvoj Republike Hrvatske

### NN 135/2009 (11.11.2009.), Rješenje o imenovanju predsjednika i članova Upravnog vijeća Agencije za regionalni razvoj Republike Hrvatske

135 11.11.2009 Rješenje o imenovanju predsjednika i članova Upravnog vijeća Agencije za regionalni razvoj Republike Hrvatske

VLADA REPUBLIKE HRVATSKE

3273

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 7. stavka 2. Uredbe o osnivanju Agencije za regionalni razvoj Republike Hrvatske (»Narodne novine«, broj 155/2008), Vlada Republike Hrvatske je na sjednici održanoj 5. studenoga 2009. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA AGENCIJE ZA REGIONALNI RAZVOJ REPUBLIKE HRVATSKE

1. Imenuje se KARLO GJURAŠIĆ predsjednikom Upravnog vijeća Agencije za regionalni razvoj Republike Hrvatske.

2. Za članove Upravnog vijeća Agencije za regionalni razvoj Republike Hrvatske, imenuju se:

– mr. sc. DANIJEL ŽAMBOKI

– DUBRAVKA FLINTA.

Klasa: 080-02/09-01/284

Urbroj: 50304/2-09-01

Zagreb, 5. studenoga 2009.

Predsjednica
Jadranka Kosor, dipl. iur., v. r.

Rješenje, NN 135/2009-3273
## Rješenje o početku rada Carinskog odjeljka II Slobodna zora Štalije (robni), Carinske ispostave Labin, Carinarnica Pula

### NN 135/2009 (11.11.2009.), Rješenje o početku rada Carinskog odjeljka II Slobodna zora Štalije (robni), Carinske ispostave Labin, Carinarnica Pula

MINISTARSTVO FINANCIJA

3274

Na temelju članka 4. stavak 6. Zakona o carinskoj službi (»Narodne novine«, broj 83/09), ministar financija donosi

RJEŠENJE

O POČETKU RADA CARINSKOG ODJELJKA II SLOBODNA ZONA ŠTALIJE (ROBNI), CARINSKE ISPOSTAVE LABIN, CARINARNICE PULA

I.

Carinski odjeljak II Slobodna zona Štalije (robni), Carinske ispostave Labin, kao ustrojstvena jedinica Carinarnice Pula, započinje s radom 1. studenoga 2009. godine.

Klasa: 023-01/09-01/113

Urbroj: 513-02-1820/4-09-2

Zagreb, 26. listopada 2009.

Ministar financija
Ivan Šuker, v. r.

Rješenje, NN 135/2009-3274
## Pravilnik o izmjenama i dopunama Pravilnika o stavljanju na tržište poljoprivrednog reprodukcijskog materijala ukrasnog bilja

### NN 135/2009 (11.11.2009.), Pravilnik o izmjenama i dopunama Pravilnika o stavljanju na tržište poljoprivrednog reprodukcijskog materijala ukrasnog bilja

MINISTARSTVO POLJOPRIVREDE, RIBARSTVA I RURALNOG RAZVOJA

3275

Na temelju članka 2. stavka 3., članka 4. stavka 4., članka 32. stavka 2. i 3., članka 33. stavka 6. i 7., članka 34. stavka 7., članka 35. stavka 4., članka 36. stavka 2., članka 38. stavka 4., članka 39. stavka 2., članka 40. stavka 4., članka 41. stavka 6., članka 42. stavka 6., članka 43. stavka 5., članka 46. stavka 3., članka 47. stavka 8. članka 49. stavka 3. i članka 50. stavka 4. Zakona o sjemenu, sadnom materijalu i priznavanju sorti poljoprivrednog bilja (»Narodne novine«, broj 140/05 i 35/08) ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O STAVLJANJU NA TRŽIŠTE POLJOPRIVREDNOG REPRODUKCIJSKOG MATERIJALA
UKRASNOG BILJA

Članak 1.

U Pravilniku o stavljanju na tržište poljoprivrednog reprodukcijskog materijala ukrasnog bilja (»Narodne novine« broj 129/07) u članku 20. dodaje se novi stavak 4. koji glasi:

»4) Iznimno od stavka 3. ovoga članka trgovinom poljoprivrednog reprodukcijskog materijala na malo može se baviti pravna ili fizička osoba koja nema zaposlenog djelatnika sa završenim IV. stupnjem obrazovanja poljoprivredne struke ako prodaje poljoprivredni reprodukcijski materijal ukrasnog bilja koji nije namijenjen za daljnju reprodukciju već za krajnjeg potrošača.«

Dosadašnji stavci 4. i 5. postaju stavci 5. i 6.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/09-01/268

Urbroj: 525-02-1-0005/09-1

Zagreb, 29. listopada 2009.

Ministar
Petar Čobanković, v. r

Pravilnik, NN 135/2009-3275
## Pravilnik o izmjeni i dopuni Pravilnika o obilježavanju brašna evidencijskim markicama

### NN 135/2009 (11.11.2009.), Pravilnik o izmjeni i dopuni Pravilnika o obilježavanju brašna evidencijskim markicama

135 11.11.2009 Pravilnik o izmjeni i dopuni Pravilnika o obilježavanju brašna evidencijskim markicama

MINISTARSTVO POLJOPRIVREDE, RIBARSTVA I RURALNOG RAZVOJA

3276

Na temelju članka 2. stavka 3. i članka 6. stavaka 2. i 3. Zakona o posebnim uvjetima za stavljanje brašna na tržište (»Narodne novine«, br. 48/04., 130/04, 140/05, 143/05, 83/09), ministar poljoprivrede, ribarstva i ruralnog razvoja donosi

PRAVILNIK

O IZMJENI I DOPUNI PRAVILNIKA O OBILJEŽAVANJU BRAŠNA EVIDENCIJSKIM MARKICAMA

Članak 1.

U Pravilniku o obilježavanju brašna evidencijskim markicama (»Narodne novine« br. 90/04 i 124/04) u članku 1. dosadašnji stavak 3. mijenja se i glasi:

(3) Evidencijskim markicama ne moraju se obilježavati pakovine pojedinačne mase do jednog kilograma – brašna, namjenskih smjesa (gotove smjese), te koncentrata.

Članak 2.

Ovaj Pravilnik stupa na snagu danom objave u »Narodnim novinama«

Klasa: 011-02/09-01/279
Urbroj: 525-02-3-0027/09-1
Zagreb, 2. studenoga 2009.

Ministar
Petar Čobanković, v. r.

Pravilnik, NN 135/2009-3276
## Pravilnik o dopuni Pravilnika o žitaricama, mlinskim i pekarskim proizvodima, tjestenini, tijestu i proizvodima od tijesta

### NN 135/2009 (11.11.2009.), Pravilnik o dopuni Pravilnika o žitaricama, mlinskim i pekarskim proizvodima, tjestenini, tijestu i proizvodima od tijesta

135 11.11.2009 Pravilnik o dopuni Pravilnika o žitaricama, mlinskim i pekarskim proizvodima, tjestenini, tijestu i proizvodima od tijesta

MINISTARSTVO POLJOPRIVREDE, RIBARSTVA I RURALNOG RAZVOJA

3277

Na temelju članka 94. stavka 2. Zakona o hrani (»Narodne novine« broj 46/07), ministar poljoprivrede, ribarstva i ruralnog razvoja donosi

PRAVILNIK

O DOPUNI PRAVILNIKA O ŽITARICAMA, MLINSKIM I PEKARSKIM PROIZVODIMA, TJESTENINI, TIJESTU I PROIZVODIMA OD TIJESTA

Članak 1.

U Pravilniku o žitaricama, mlinskim i pekarskim proizvodima, tjestenini, tijestu i proizvodima od tijesta (»Narodne novine« br. 78/05) iza članka 1. dodaje se članak 1a. koji glasi:

»Članak 1a.

Odredbe ovoga Pravilnika se ne primjenjuju na proizvode koji su zakonito proizvedeni i/ili stavljeni na tržište u državi članici Europske unije ili zakonito proizvedeni u državi EFTA-e koja je ugovorna strana Sporazuma o Europskom gospodarskom prostoru.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/09-01/278
Urbroj: 525-02-3-0027/09-1
Zagreb, 2. studenoga 2009.

Ministar
Petar Čobanković, v. r.

Pravilnik, NN 135/2009-3277
## Rješenje o dodjeli naziva referentnog centra za bolesti i ozljede koljenskog zgloba

### NN 135/2009 (11.11.2009.), Rješenje o dodjeli naziva referentnog centra za bolesti i ozljede koljenskog zgloba

135 11.11.2009 Rješenje o dodjeli naziva referentnog centra za bolesti i ozljede koljenskog zgloba

MINISTARSTVO ZDRAVSTVA I SOCIJALNE SKRBI

3278

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine« broj 150/08) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 202. stavka 1. Zakona o općem upravnom postupku (»Narodne novine« broj 53/91), donosi

RJEŠENJE

Klinika za ortopediju Lovran određuje se »Referentnim centrom Ministarstva zdravstva i socijalne skrbi za bolesti i ozljede koljenskog zgloba«.

Klasa: UP/I-510-01/08-01/12

Urbroj: 534-07-1-2/5-09-18

Zagreb, 15. listopada 2009.

Ministar
mr. Darko Milinović, dr. med., v. r.

Rješenje, NN 135/2009-3278
## Rješenje o verifikaciji i dodjeli naziva referentnog centra za dermatološku mikologiju i parazitologiju

### NN 135/2009 (11.11.2009.), Rješenje o verifikaciji i dodjeli naziva referentnog centra za dermatološku mikologiju i parazitologiju

135 11.11.2009 Rješenje o verifikaciji i dodjeli naziva referentnog centra za dermatološku mikologiju i parazitologiju

MINISTARSTVO ZDRAVSTVA I SOCIJALNE SKRBI

3279

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine« broj 150/08) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 202. stavka 1. Zakona o općem upravnom postupku (»Narodne novine« broj 53/91 i 103/96), donosi

RJEŠENJE

Klinici za kožne i spolne bolesti Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva i socijalne skrbi za dermatološku mikologiju i parazitologiju«.

Klasa: UP/I-510-01/08-01/27

Urbroj: 534-07-1-2/5-09-14

Zagreb, 15. listopada 2009.

Ministar
mr. Darko Milinović, dr. med., v. r.

Rješenje, NN 135/2009-3279
## Rješenje o verifikaciji i dodjeli naziva referentnog centra za dijagnostiku sifilisa i Lajmske bolesti

### NN 135/2009 (11.11.2009.), Rješenje o verifikaciji i dodjeli naziva referentnog centra za dijagnostiku sifilisa i Lajmske bolesti

135 11.11.2009 Rješenje o verifikaciji i dodjeli naziva referentnog centra za dijagnostiku sifilisa i Lajmske bolesti

MINISTARSTVO ZDRAVSTVA I SOCIJALNE SKRBI

3280

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine« broj 150/08) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 202. stavka 1. Zakona o općem upravnom postupku (»Narodne novine« broj 53/91 i 103/96), donosi

RJEŠENJE

Klinici za kožne i spolne bolesti Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva i socijalne skrbi za dijagnostiku sifilisa i Lajmske bolesti«.

Klasa UP/I-510-01/08-01/26

Urbroj: 534-07-l-2/5-09-14

Zagreb, 15. listopada 2009.

Ministar
mr. Darko Milinović, dr. med., v. r.

Rješenje, NN 135/2009-3280
## Rješenje o dodjeli naziva referentnog centra za mikološku dijagnostiku sustavnih i deseminiranih infekcija

### NN 135/2009 (11.11.2009.), Rješenje o dodjeli naziva referentnog centra za mikološku dijagnostiku sustavnih i deseminiranih infekcija

135 11.11.2009 Rješenje o dodjeli naziva referentnog centra za mikološku dijagnostiku sustavnih i deseminiranih infekcija

MINISTARSTVO ZDRAVSTVA I SOCIJALNE SKRBI

3281

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine« broj 150/08) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 202. stavka 1. Zakona o općem upravnom postupku (»Narodne novine« broj 53/91), donosi

RJEŠENJE

Odjel za mikologiju Službe za mikrobiologiju Hrvatskog zavoda za javno zdravstvo Zagreb, određuje se »Referentnim centrom Ministarstva zdravstva i socijalne skrbi za mikološku dijagnostiku sustavnih i diseminiranih infekcija«.

Klasa UP/I-510-01/08-01/18

Urbroj: 534-07-1-2/5-09-15

Zagreb, 15. listopada 2009.

Ministar
mr. Darko Milinović, dr. med., v. r.

Rješenje, NN 135/2009-3281
## Rješenje o verifikaciji i dodjeli naziva referentnog centra za rinosinusologiju i endoskopsku sinusnu kirurgiju

### NN 135/2009 (11.11.2009.), Rješenje o verifikaciji i dodjeli naziva referentnog centra za rinosinusologiju i endoskopsku sinusnu kirurgiju

135 11.11.2009 Rješenje o verifikaciji i dodjeli naziva referentnog centra za rinosinusologiju i endoskopsku sinusnu kirurgiju

MINISTARSTVO ZDRAVSTVA I SOCIJALNE SKRBI

3282

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine« broj 150/108) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 202. stavka 1. Zakona o općem upravnom postupku (»Narodne novine« broj 53/91 i 103/96), donosi

RJEŠENJE

Klinici za bolesti uha, nosa i grla (IV. odjel) Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva i socijalne skrbi za rinosinusologiju i endoskopsku sinusnu kirurgiju«.

Klasa: UP/I-510-01/08-01/21

Urbroj: 534-07-1-2/5-09-19

Zagreb. 15. listopada 2009.

Ministar
mr. Darko Milinović, dr. med., v. r.

Rješenje, NN 135/2009-3282